
                                                            Avizat Serviciul Juridic
                                                            Prin raport de avizare nr. ________ / ___________
		

Raport de specialitate
privind aprobarea trecerii unor terenuri din Drobeta Turnu Severin, Zona B-dul Nicolae Iorga, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin


            Prin referatul de aprobare nr._______/____________, Viceprimarul Municipiului Drobeta Turnu Severin, domnul Daniel Olimpiu Cîrjan, propune adoptarea proiectului de hotărâre privind aprobarea trecerii unor terenuri din Drobeta Turnu Severin, Zona B-dul Nicolae Iorga, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin.
I. Informații generale
	Proiectul de hotărâre propus are ca scop aprobarea trecerii terenurilor situate în  Drobeta Turnu Severin, Zona B-dul Nicolae Iorga, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin, în speță, fiind vorba de:  
a. Teren în suprafață de 870 mp, înscris în CF 69927, având NC 69927 situat în Municipiul Drobeta Turnu Severin, Zona B-dul Nicolae Iorga, cu următorii vecini:
Nord - Romag Termo, NC 55158 (domeniul privat al Municipiului Dr. Tr. Severin) 
Est - NC 52462 (proprietate privată), NC 55158 (domeniul privat al Municipiului Dr. Tr. Severin), domeniul public;
Sud - NC 69711 (proprietate privată), NC 55962 (domeniul privat al Municipiului Dr. Tr. Severin);
Vest - Romag Termo.
b. Teren în suprafață de 517 mp, înscris în CF 69928, având NC 69928 situat în Municipiul Drobeta Turnu Severin, Zona B-dul Nicolae Iorga, cu următorii vecini:  Nord - Romag Termo;
Est - lot 3 (NC 69929-domeniul public);
Sud - NC 52462 (proprietate privată);
Vest - lot 1 (NC 69927-domeniul public).
c. Teren în suprafață de 128 mp, înscris în CF 69929, având NC 69929 situat în Municipiul Drobeta Turnu Severin, Zona B-dul Nicolae Iorga, cu următorii vecini:  Nord - Romag Termo;
Est - NC 55954 (domeniul privat al Municipiului Dr. Tr. Severin);
Sud - NC 56316 (domeniul privat al Municipiului Dr. Tr. Severin);
Vest - lot 2 (NC 69928-domeniul public).
d. Teren în suprafață de 589 mp, înscris în CF 69939, având NC 69939 situat în Municipiul Drobeta Turnu Severin, Zona B-dul Nicolae Iorga, cu următorii vecini:  Nord - NC 64951 (B-dul Nicolae Iorga);
Est - lot 2 (NC 69940-domeniul public), Romag Termo;
Sud - Romag Termo;
Vest - NC 69119 (proprietate privată).
e. Teren în suprafață de 449 mp, înscris în CF 69940, având NC 69940 situat în Municipiul Drobeta Turnu Severin, Zona B-dul Nicolae Iorga, cu următorii vecini:  Nord - NC 64951 (B-dul Nicolae Iorga);
Est - lot 3 (NC 69941-domeniul public);
Sud - Romag Termo;
Vest - lot 1 (NC 69939-domeniul public).
f. Teren în suprafață de 263 mp, înscris în CF 69941, având NC 69941 situat în Municipiul Drobeta Turnu Severin, Zona B-dul Nicolae Iorga, cu următorii vecini:  Nord - NC 54951 (domeniul privat al Municipiului Dr. Tr. Severin), NC 64951  (B-dul Nicolae Iorga);
Est - NC 55954 (domeniul privat al Municipiului Dr. Tr. Severin) ;
Sud - Romag Termo;
Vest - lot 2 (NC 69940-domeniul public).

Din certificatele de urbanism rezultă că:
- terenurile în suprafață de 870 mp, 517 mp, 128 mp, 589 mp, 449 mp, 263 mp identificate cu NC 69927, 69928, 69929, 69939, 69940, 69941 sunt situate în intravilanul Municipiului Drobeta Turnu Severin, sunt proprietatea acestuia și fac parte din domeniul public (regimul juridic);
           - terenurile au categoria de folosință curți construcții (regimul economic), sunt situate în UTR 15 și sunt permise reconversii în zona industrială;

Aceste terenuri nu fac parte din categoria ariilor protejate de lege, conform adresei Agenției Naționale pentru Protecția Mediului Mehedinți nr. 32507/23.08.2023;
Din Adresa Direcției Tehnice nr. 32044/04.09.2023 rezultă că terenurile menționate nu fac parte din  Registrul Spațiilor Verzi.
Totodată, precizăm că terenurile menționate nu sunt situate în situl arheologic – Orașul Roman Drobeta. 

	II. Necesitatea și oportunitatea proiectului
	Terenurile respective nu mai sunt de uz sau interes public din următoarele considerente:
- sunt situate în intravilanul Municipiului Drobeta Turnu Severin, Zona B-dul Nicolae Iorga, într-o zonă de dezvoltare economică a municipiului, în vecinătate fiind edificat un  hipermarket, astfel, această zona se pretează doar la posibilitatea de a construi spații de comerț, industriale, servicii sau orice activitate economică;
- prin forma neregulată, poziționare sau dimensiune redusă nu pot constitui obiect pentru realizarea unor obiective sau servicii de interes public;
- terenurile în discuție nu fac parte din categoria celor menționate exemplificativ de către Anexa nr. 4 din O.U.G. nr. 57/05.07.2019 privind Codul administrativ, categorii care explicitează odată în plus ce trebuie avut în vedere la determinarea caracterului de uz sau interes public;
	Potrivit practicii judecătorești prin uz public trebuie să înțelegem un bun accesibil în interes general, nu în interes individual sau colectiv, iar prin interes public se înțelege un bun destinat desfășurării unui serviciu public. Servicii publice de interes general sunt: transportul public, furnizarea de energie electrică, realizare de căi de comunicații, realizarea unei infrastructuri de alimentare cu apă, etc.	
        Precizăm că propunerea privind operațiunea de trecere a terenurilor despre care facem vorbire din domeniul public în domeniul privat se realizează în momentul cel mai potrivit corelat cu necesitatea exploatării judicioase a acestuia precum și de eficiență economică.
        Considerăm că în speța de față au fost prezentate toate motivele care justifică această operațiune în condițiile în care consiliul local nu mai poate justifica în prezent sau în perspectivă un interes public pentru terenurile în cauză, creându-se premisele de trecere ale terenurilor situate în intravilanul Municipiului Drobeta Turnu Severin, Zona B-dul Nicolae Iorga, din domeniul public în domeniul privat al Municipiului Drobeta Turnu Severin.
       Facem mențiunea că problema trecerii terenurilor respective din domeniul public în domeniul privat este legată de încetarea uzului, dar mai ales al interesului public local, aspecte care constituie chestiuni de pură oportunitate ce nu pot fi exprimate în mod exclusiv decât de titularul dreptului de proprietate al bunului proprietate publică, cel căruia legiuitorul i-a conferit dreptul de apreciere asupra oportunității trecerii terenurilor din domeniul public în domeniul privat, decizia de emitere a hotărârii de consiliu local, din punctul de vedere al oportunității, aparținând în întregime autorității deliberative a Muncipiului Drobeta Turnu Severin.
	În considerarea elementelor prezentate, ținând cont de necesitatea și oportunitatea trecerii terenurilor situate în intravilanul Municipiului Drobeta Turnu Severin, Zona B-dul Nicolae Iorga, din domeniul public în domeniul privat al municipiului, se impune adoptarea proiectului de hotărâre în discuție.

III. Analiza economico-financiară
	Prin trecerea acestor terenuri în domeniul privat al municipiului se creează un mediu propice valorificării lui din punct de vedere patrimonial, aducând un plus la bugetul local prin obținerea de venituri cu titlu de chirii sau redevențe, terenul nefiind utilizat în prezent, iar prin realizarea trecerii din domeniul public în domeniul privat se răspunde inclusiv unor necesități economico-sociale prin realizarea de noi locuri de muncă.




IV.  Beneficiul pentru comunitate
	Prin trecerea terenurilor menționate din domeniul public în domeniul privat al Municipiului Drobeta Turnu Severin se creează premisele dezvoltării economice și arhitectonice a zonei în care sunt amplasate acestea.

V.  Legalitatea 
	Susținerea proiectului din punct de vedere legal este fundamentată pe dispozițiile art. 84, art. 129  alin. 1, alin. 2 lit. (c), art. 139 alin. 1, alin. 2, alin. 3 lit. g, art. 196, alin. 1 lit. (a) si ale art. 361 alin. 2, 3 și 4 din O.U.G. nr. 57/05.07.2019 privind Codul administrativ;
	În acest sens, în conformitate cu dispozițiile art. 136 alin. 8 lit. b din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la proiectul de hotărâre pentru aprobarea trecerii unor terenuri din Drobeta Turnu Severin, Zona B-dul Nicolae Iorga, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin
	Proiectul de hotărâre cu întreaga documentație va fi supus spre dezbatere și aprobare în ședința ordinară a Consiliului Local al Municipiului Drobeta Turnu Severin.

Atașăm prezentului raport:
-	Extrasele de carte funciară pentru informare;
-	Planurile de amplasament și delimitare a imobilelor;
-	Certificatele de urbanism;
-	Adresa Agenției pentru Protecția Mediului Mehedinți;
-	Adresa Direcției Tehnice;
-      Extras ortofotoplan privind Orașul Roman Drobeta.

          Director,                                                     Șef Serviciu Administrare Terenuri,      
       Radu Lăpădat                      					   Felix Nuhaiu        



 Șef Serviciu Cadastru, 						    Inspector,                                
     Adela Pârcioagă                                                                   Valentin Zimța    

